《登金牛台》
元代·谢应芳

六龙城西吕城东，奔牛古堰卧两虹。谁筑高楼水中沚，野有蔓草牛无踪。

河边青苔生白骨，刀创箭瘢犹未没。问知八十一年前，战死当时皆义卒。

铁马遁去刘将军，大家牵羊走燕云。二百山河献明主，北驼南象今纷纷。

登临且喜得佳客，鞠育青青已堪摘。浮云世事勿复论，一醉西风真上策。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。